Diari Oficial de la Generalitat Valenciana


Sumari del DOGV 5038, del 29-06-2005 (2005/7555)

Informació pública del projecte de reparcel·lació forçosa del sector I-2; modificació del pla parcial modificatiu del sector I-2 i projecte d'urbanització del semivial SRV-3, corresponent al PAI sòl urbanitzable del sector I-2 del PGOU de San Antonio de Benagéber.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5038

Data del DOGV
:   29-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7555


Organisme emissor
:   Agrupació d'Interés Urbanístic Pla del Pou de San Antonio de Benageber Sector I.2

Tipus de document
:   Anunci

Informació pública del projecte de reparcel·lació forçosa del sector I-2; modificació del pla parcial modificatiu del sector I-2 i projecte d'urbanització del semivial SRV-3, corresponent al PAI sòl urbanitzable del sector I-2 del PGOU de San Antonio de Benagéber. [2005/M7555]
  
L'aprovació definitiva de la revisió del Pla General d'Ordenació Urbana de San Antonio de Benagéber va ser publicada en el Butlletí Oficial de la Província de València número 16 de l'any 2001, de data 19 de gener del mateix any.
  
Per acord plenari de l'Ajuntament de San Antonio de Benagéber, en sessió de data 16 de novembre de 2001, es va aprovar el programa d'actuació integrada del sòl urbanitzable del sector I-2, decidint-se la gestió indirecta, i la seua adjudicació a la mercantil Agrupació d'Interés Urbanístic Pla del Pou de San Antonio de Benagéber Sector I-2.
  
L'anunci de la presentació de l'alternativa tècnica, pla parcial, avantprojecte d'urbanització i els altres documents que conformaven el seu expedient, va ser publicat en el diari Levante-EMV, amb data 15 de juny de 2001, en el Diari Oficial de la Generalitat Valenciana número 4.033, de data 2 de juliol de 2001, pàgines 15303 i 15775, i en el tauler d'anuncis d'este Ajuntament.
  
Posteriorment, s'ha presentat per l'agent urbanitzador, projecte de reparcel·lació forçosa del sector I-2; modificació del pla parcial modificatiu del sector I-2 i projecte d'urbanització del semivial SRV-3, ubicat entre el sector I-2, i l'illa 4 de sòl industrial. Atés el que disposen els articles 46, 53 i 55, en relació amb el 46 i 55, de la Llei 6/1994, de 15 de novembre, Reguladora de l'Activitat Urbanística de la Comunitat Valenciana, per Decret d'Alcaldia de data 13 de juny de 2005, es va aprovar sotmetre a informació pública la documentació esmentada al principi d'este paràgraf, per un termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana.
  
Junt amb estos projectes es presenta novament per si es considera necessari la nova tramitació del projecte d'urbanització del sector I-2, l'exposició pública del qual ja es va realitzar en el Diari Oficial de la Generalitat Valenciana número 4.850 de 27 de setembre de 2004, sense que es presentaren al·legacions.
  
La referida documentació com l'expedient administratiu podran ser consultats, en les oficines municipals (oficina tècnica), podent presentar durant el termini indicat en el paràgraf anterior, les al·legacions que s'estimen convenients.
  
Preveient-se la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per Llei 4/1999), i perquè servisca de notificació, s'ha exposat la relació de la totalitat de titulars i domicilis, prèviament en el tauler d'edictes de l'Ajuntament, a efectes pertinents.